Petit episcopus Senonensis pro domino rege falsam mensuram, justiciam tomlii, pedagii et minagii, et omnium illorum qui non sunt de communia, et justitiam cheminorum per terram et aquam, et justiciam mercati et mercatorum, et die mercati et in mercato forifacta de nocte et extra horam, bannum et latronem. Petit etiam emendam quam fecit Vitalis talliator et alii, pro mercato vini vendito ad XII d. q. - Conqueritur de maiore Senonensi super eo quod cepit quadragarium de Mallei-Regis pro puero leso, et super eo quod cepit res Gaufridi Sœf apud Pasqui, extra communiam, et quod cepit Perrotum carnificem, et garcionem ejus pro porco inflato vendito; et quod fecit clamari in foro domini regis ne aliquis emat in foro die mercati quousque campana communie sonetur; et in [de] mercatum domini regis perditur, et super eo quod inibuit talemetariis ne capiant turonenses; et super eo quod tenuit captum filium Lebaudi pro aqua missa in vino, et quod noluit liberare mercatorem de Nivernis pro baillivis.